চা বাগানের ভিতরে বড় নালায় পড়ে গিয়েছিল হাতি! আর তাকে উদ্ধার করতে গিয়ে বনদফতরের কর্মীদের কালঘাম ছুটে গেল।
ঘটনাটি ঘটেছে আলিপুরদুয়ারের কালচিনি ব্লকের ভাটপাড়া চা বাগানের ২৮নং সেকশনে। শনিবার সকালে বাগানের সেখানেই একটি বড় নালায় হাতিটিকে পড়ে থাকতে দেখে শ্রমিকরা বনদফতরে খবর দেন। ঘটনাস্থলে বক্সা ব‍্যাঘ্র প্রকল্পের পানা রেঞ্জের আধিকারিক ও বনকর্মীরা পৌঁছে অনেক চেষ্টা করে হাতিটিকে বের করেন।
পানার রেঞ্জার আশিস মণ্ডল জানিয়েছেন, ৫-৬ বছরের হাতিটি শুক্রবার রাতে জঙ্গল থেকে বেরিয়ে কোনওভাবে নালায় পড়ে গিয়েছিল। দীর্ঘক্ষণের চেষ্টায় জেসিবি মেশিনের সাহায্যে হাতিটিকে উদ্ধার করা হয়।
দেখুন ভিডিও ১

দেখুন ভিডিও ২